|  |  |  |  |  |  |
| --- | --- | --- | --- | --- | --- |
|

|  |
| --- |
|  |
| **GULBENES NOVADA BIBLIOTĒKA** |
| Reģ. nr. 40900019325 |
| O.Kalpaka iela 60A, Gulbene, Gulbenes novads, LV-4401 |
| Tālrunis/ fakss 64471459, e-pasts: sabine.jefimova@gulbenesbiblioteka.lv,[www.gulbenesbiblioteka.lv](http://www.gulbenesbiblioteka.lv) E-adrese: DEFAULT@ 40900019325 |

APSTIPRINĀTS Konkursa komisijas 2025.gada 5.oktobra rīkojumsNr.BIBL/1.9/25/23 |

**Atklāta konkursa nolikums uz vakanto**

**Gulbenes novada bibliotēkas struktūrvienības**

**„Stradu pagasta bibliotēka” vadītāja amatu**

*uz noteiktu laiku (0.75 likme)*

 (profesijas kods pēc klasifikatora 1349 32)

**I. Vispārīgie noteikumi**

1. Nolikums nosaka atklāta konkursa uz Gulbenes novada bibliotēkas struktūrvienības „Stradu pagasta bibliotēka” vadītāja amatu (turpmāk – Konkurss) organizēšanas un norises kārtību.
2. Atklāta konkursa mērķis ir izraudzīt Gulbenes novada bibliotēkas struktūrvienības „Stradu pagasta bibliotēka” vadītāja amata pienākumu izpildei piemērotāko kandidātu, kurš nodrošinātu iestādes darbības mērķu sasniegšanu, funkciju un uzdevumu izpildes nodrošināšanu, iestādes kvalitatīvu darbu, bibliotēkas pakalpojumu pieejamības veicināšanu iedzīvotājiem.

**II. Konkursa komisija**

1. Konkursa norises organizēšanai ar Gulbenes novada bibliotēkas 2025.gada 5.oktobra rīkojumu Nr.BIBL/1.9/25/23 izveidota komisija 4 (četru) cilvēku sastāvā (turpmāk – Komisija).
2. Komisija izskata iesniegtos dokumentus un nosaka pretendentu interviju norises dienu un laiku, veic pretendentu novērtēšanu.
3. Komisijas sekretārs pretendentu interviju norises laiku un vietu telefoniski paziņo izvirzītajiem pretendentiem, kuri atbilstoši konkursa nolikuma prasībām ir iesnieguši visus pretendentu atlasei nepieciešamos dokumentus.
4. Komisija ir lemttiesīga, ja Komisijas sēdē piedalās vismaz trīs komisijas locekļi.
5. Komisija darbu veic Gulbenes novada bibliotēkas telpās.
6. Komisijas sēdes tiek protokolētas. Protokola noformēšanu nodrošina Komisijas sekretārs. Protokolus vienā eksemplārā paraksta Komisijas priekšsēdētāja un Komisijas sekretārs.

**III. Konkursa pretendenti**

1. Konkursā var piedalīties un par tā pretendentu kļūt jebkurš pilngadīgs Latvijas Republikas pilsonis, kurš iesniedzis pieteikumu kopā ar visiem nepieciešamajiem pretendentu atlases dokumentiem, kas noteikti konkursa nolikumā.
2. Pieteikumu var iesniegt:
	1. nosūtot pa pastu, ievietotu slēgtā aploksnē ar norādi „Pieteikums atklātā konkursā uz Gulbenes novada bibliotēkas struktūrvienības „Stradu pagasta bibliotēka” vadītāja amata vakanci””Gulbenes novada bibliotēka, O.Kalpaka iela 60A, Gulbenē, Gulbenes novadā, LV-4401;
	2. elektroniski uz e-pasta adresi: sabine.jefimova@gulbenesbiblioteka.lv.
3. Pieteikums jāiesniedz **līdz 2025.gada 17.oktobrim plkst. 09.00.**
4. Pieteikumam pievienojami šādi dokumenti:
	1. motivācijas vēstule (līdz 1 (vienai) A4 lp.);
	2. CV (Curriculum Vitae Europass formātā), var pievienot rekomendācijas;
	3. izglītību un kvalifikāciju dokumentu kopijas, var pievienot papildus apmācību dokumentu kopijas.
5. Komisijas vadītājs pēc sludinājumā noteiktā pieteikšanās termiņa beigām nekavējoties nosaka konkursa pirmās kārtas norises laiku un vietu, par ko Komisijas sekretārs informē Komisijas locekļus.
6. Gadījumā, ja sludinājumā noteiktajā termiņā nepiesakās neviens pretendents, Komisija informē par to Gulbenes novada bibliotēkas direktori, izsakot priekšlikumu par atkārtota konkursa izsludināšanu.

**IV. Pieteikumu izskatīšana, vērtēšanas kritēriji, lēmuma pieņemšana**

1. Komisija **nevērtē** pieteikumus, kas saņemti vai iesūtīti pēc pieteikumu iesniegšanai noteiktā termiņa.
2. Komisija veic pretendentu **vērtēšanu divās kārtās.**
3. Komisija **pirmajā kārtā**pēc pieteikumu iesniegšanas termiņa beigām atlasa tos pretendentu pieteikumus, kuriem pievienoti visi pretendentu atlasei nepieciešamie dokumenti (nolikuma 12.punkts) un izvērtē pretendentu iesniegtos dokumentus atbilstoši konkursa nolikuma 1.pielikumā noteiktajiem vērtēšanas kritērijiem punktu sistēmā.
4. Ja Komisija konstatē, ka pretendents konkursa nolikuma 1.pielikumā vērtēšanas kritērijā Nr.1 ieguvis 0 punktus, pretendentu izslēdz no turpmākās dalības atlasē, un Komisijas sekretārs par to informē pretendentu, nosūtot informāciju uz pretendenta pieteikumā norādīto elektroniskā pasta adresi.
5. Maksimāli iespējamais punktu skaits pirmajā kārtā ir 13 punkti. Komisijas vērtējums par pretendenta atbilstību pretendentam izvirzītajām prasībām tiek noteikts sasummējot katra pretendenta iegūto punktu skaitu pirmajā kārtā. Katrs komisijas loceklis paraksta pretendenta novērtēšanas lapu.
6. **Otrajā kārtā** (intervija ar pretendentu)piedalīties tiek uzaicināti pretendenti ar pirmajā kārtā iegūto lielāko punktu skaitu par izglītību, pieredzi un svešvalodu prasmēm.
7. Komisijas sekretārs atbilstoši Komisijas pieņemtajiem lēmumiem uzaicina uz konkursa **otro kārtu** konkursa otrajai kārtai izvirzītos pretendentus.
8. **Otrajā kārtā** (intervija ar pretendentu)Komisija izvērtē pretendenta izpratni par iestādes funkcijām un uzdevumiem, vadības un prezentācijas prasmes, kompetenci bibliotēkas pakalpojumu jomā, pieredzi un prasmes administratīvajā vadībā, finanšu plānošanas un radošajos procesos, pieredzi projektu vadībā (2.pielikums).
9. Maksimāli iespējamais punktu skaits otrajā kārtā ir 25 punkti.
10. Katrs komisijas loceklis vērtē katru pretendentu saskaņā ar konkursa nolikumā noteiktajiem pretendenta vērtēšanas kritērijiem. Savu viedokli komisijas loceklis intervijas laikā vai tūlīt pēc intervijas ieraksta pretendenta izvērtēšanas lapā un apliecina to ar parakstu.
11. Lēmumu par pretendenta atbilstību pieņem, pamatojoties uz pirmajā un otrajā kārtā iegūtā individuālā vērtējuma vidējo punktu skaitu.
12. Gadījumā, ja pretendenti saņēmuši vienādu punktu skaitu, priekšrocība piešķirama pretendentam, par kuru komisija pieņem pamatotu lēmumu.
13. Komisija pieņem galīgo lēmumu bez pretendentu klātbūtnes un par rezultātiem paziņo katram pretendentam rakstiski piecu darba dienu laikā pēc Komisijas lēmuma pieņemšanas.
14. Pretendents tiek pieņemts darbā, noslēdzot darba līgumu ar pārbaudes laiku līdz 3 (trīs) mēnešiem.
15. Komisijai ir tiesības pieņemt lēmumu, noraidot visus pretendentus, un izsludināt atkārtotu konkursu.

**V. Amata pamatpienākumi, nepieciešamā izglītība un prasmes**

1. Gulbenes novada bibliotēkas struktūrvienības “Stradu pagasta bibliotēka” vadītāja pamatpienākumi:
	1. Stradu pagasta bibliotēkas darba plānošana, organizēšana un vadīšana;
	2. iestādes budžeta plānošana, sagatavošana un tā racionāla izmantošana;
	3. darbs pie bibliotēkas pārskatu sagatavošanas;
	4. profesionāla lasītāju apkalpošana;
	5. bibliotēkas lietotāju konsultēšana un apmācība informācijas resursu izmantošanā;
	6. bibliotēkas krājuma komplektēšana un pieejamības nodrošināšana;
	7. bibliotēkas un literatūras popularizēšanas pasākumu organizēšana vietējiem iedzīvotājiem.
2. Prasības pretendentiem:
	1. 1.līmeņa profesionālā augstākā izglītība bibliotēku un informācijas zinībās, 3.profesionālais kvalifikācijas līmenis vai bakalaura grāds citā nozarē;
	2. vēlama 2 gadu darba pieredze;
	3. spēja pieņemt lēmumus, plānot un organizēt bibliotēkas darbu atbilstoši mērķiem un uzdevumiem;
	4. spēja reaģēt uz lasītāju vajadzībām;
	5. spēja motivēt lasītājus;
	6. teicamas zināšanas un iemaņas darbā ar biroja tehniku un informācijas tehnoloģijām (pieredze darbā ar bibliotēku informācijas sistēmu ALISE – tiks uzskatīta par priekšrocību);
	7. labas komunikācijas un argumentācijas prasmes, precizitāte un augsta atbildības sajūta;
	8. iniciatīva un radoša pieeja darbam.

Novada bibliotēkas direktore S.Jefimova

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

1.pielikums

Atklāta konkursa nolikumam

uz vakanto Gulbenes novada bibliotēkas

struktūrvienības „Stradu pagasta bibliotēka”

vadītāja amatu

**Vērtēšanas kritēriji pirmajai kārtai**

|  |  |  |
| --- | --- | --- |
| **Nr. p.k.**  | **Vērtēšanas kritērijs** | **Punkti** |
| **1.** | **Izglītība** |
| 1.līmeņa profesionālā augstākā izglītība bibliotēku un informācijas zinībās | 5 |
| 3.profesionālais kvalifikācijas līmenis | 4 |
| Bakalaura grāds citā nozarē | 3 |
| Nav iegūta augstākā izglītība | 0 |
| **2.** | **Pieredze darbā valsts vai pašvaldības institūcijā** |
| Vairāk kā 2 gadu pieredze | 5 |
| 1-2 gadu pieredze | 3 |
| Nav pieredzes | 0 |
| Papildus 1 punkts tiek piešķirts par pieredzi darbā ar bibliotēku informācijas sistēmu ALISE | 1 |
| **3.** | **Svešvalodu prasmes** |
| Vienas svešvalodas prasme – angļu valoda | 2 |
| Vienas svešvalodas prasme – cita valoda | 1 |
| Nav svešvalodu prasmju | 0 |

Maksimāli iespējamais punktu skaits – 13 punkti.

2.pielikums

Atklāta konkursa nolikumam

uz vakanto Gulbenes novada bibliotēkas

struktūrvienības „Stradu pagasta bibliotēka”

vadītāja amatu

**Vērtēšanas kritēriji otrajai kārtai**

|  |  |  |
| --- | --- | --- |
| **Nr. p.k.** | **Vērtēšanas kritērijs/ kompetence** | **Punkti** |
| **1.** | Izpratne par iestādes funkcijām un uzdevumiem | līdz 5 punktiem |
| **2.** | Vadības un prezentācijas prasmes | līdz 5 punktiem |
| **3.** | Kompetence bibliotēku pakalpojumu jomā  | līdz 5 punktiem |
| **4.**  | Pieredze un prasmes administratīvajā vadībā, finanšu plānošanā un radošajos procesos | līdz 5 punktiem |
| **5.**  | Pieredze projektu vadībā | līdz 5 punktiem |

Maksimāli iespējamais punktu skaits – 25 punkti.